pythainlp/thai-wiki-dataset-v4 huggingface dataset:
วัดศาลากุล

วัดศาลากุล บ้างเขียนว่า วัดศาลากุน เป็นวัดราษฎร์สังกัดคณะสงฆ์ฝ่ายมหานิกาย ถือเป็นวัดไทยวัดเดียวในตำบลเกาะเกร็ด อำเภอปากเกร็ด จังหวัดนนทบุรี วัดมีที่ดินทั้งหมด 40 ไร่ เจ้าอาวาสองค์ปัจจุบันชื่อ พระสมุห์ณรงค์ชาญ กนฺตธมฺโม
ประวัติ.
วัดศาลากุลน่าจะเป็นวัดที่สร้างมาตั้งแต่สมัยกรุงศรีอยุธยาตอนปลาย แต่เดิมมีชุมชนที่มีประชากรไม่มากนัก เนื่องจากพื้นที่เป็นชายตลิ่งที่เป็นที่ดินงอก สัญจรไม่สะดวก เมื่อเริ่มสร้างวัดคงอยู่ไม่ห่างจากแม่น้ำมากนักและมีคลองวัดศาลากุลเป็นทางเชื่อมแม่น้ำเจ้าพระยา ต่อมาที่ดินงอกออกไปมาก ทำให้วัดอยู่ห่างจากแม่น้ำเจ้าพระยามาก
วัดถูกปล่อยทิ้งร้างตั้งแต่ครั้งเสียกรุงศรีอยุธยาครั้งที่ 2 จนกระทั่งประมาณสมัยพระบาทสมเด็จพระพุทธเลิศหล้านภาลัย มีเรือสำเภามาจอดที่ปากด่านเพื่อรอรับสินค้า เช่น ครั่ง ข้าว ไม้ฝาง ฯลฯ เพื่อนำไปขายต่างประเทศ จนเจ้าพระยารัตนาธิเบศร์ (กุน) สมุหนายกที่ได้รับราชการตั้งแต่ครั้งสมเด็จพระเจ้าตากสินมหาราช มาจนถึงสมัยรัชกาลที่ 2 ตัวท่านเป็นคนจีน ได้มาสร้างศาลาให้บริวารพักบริเวณใกล้วัด ชาวบ้านเรียกศาลานี้ว่า "ศาลาเจ้าคุณกุน" หรือ "ศาลาจีนกุน" รวมทั้งเป็นชื่อเดิมของเกาะเกร็ดด้วย เมื่อการค้าสำเภายกเลิกไป บริเวณนี้จึงสงบเงียบจึงได้กลายมาเป็นวัด วัดนี้ได้รับพระราชทานวิสุงคามสีมาในปี พ.ศ. 2394
อาคารเสนาสนะและวัตถุโบราณ.
อุโบสถลักษณะทรงโบราณ 2 ชั้น ขนาด 5 ห้อง หลังคาลด 2 ชั้น มีมุขคลุมชานชาลาทั้งด้านหน้าและด้านหลัง ช่อฟ้า ใบระกา หางหงส์ และคันทวยปูนประดับกระจก หน้าบันเป็นปูนปิดทองประดับกระจก วิหารด้านใต้อุโบสถ มีวิหารประดิษฐานรูปหล่ออดีตเจ้าอาวาส ศาลาการเปรียญ หอสวดมนต์ เจดีย์และกุฏิสงฆ์ 
วัดมีวัตถุโบราณได้แก่ หีบมุกและโต๊ะหมู่มุกที่หลวงพ่อสุนสร้างขึ้นมา มีการประดับมุกไฟอย่างดี ฝีมืองดงามมาก พร้อมเครื่องแก้วเจียระไนชุดใหญ่
เครื่องรางของขลัง.
วัดศาลากุลมีพระเกจิอาจารย์ผู้มีความเก่งกล้าสามารถในการปลุกเสกเครื่องรางของขลังที่มีชื่อเสียงในยุคเก่า อย่างหลวงพ่อสุ่น ได้รับสมญาว่า "ขุนกระบี่วานร ฤทธิเกริกไกร หนึ่งในสยาม" ในวงการพระเครื่อง "หนุมาน หลวงพ่อสุ่น" ถือว่าเป็นสุดยอดของขลังหนึ่งในชุดเบญจภาคี ที่นักสะสมต้องหามาไว้ครอบครองบูชา
วัดท้องคุ้ง (จังหวัดนนทบุรี)

วัดท้องคุ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านคลองพระอุดม ตำบลคลองพระอุดม อำเภอปากเกร็ด จังหวัดนนทบุรี
ประวัติ.
วัดท้องคุ้งเป็นวัดโบราณที่สร้างมาตั้งแต่สมัยกรุงศรีอยุธยา แต่กลายเป็นวัดร้างไปเมื่อพม่ายกทัพมาตีกรุงศรีอยุธยาจนถึง พ.ศ. 2325 ชาวมอญจากเกาะปิ้น เมืองเมาะลำเลิง ที่เข้ามาพึ่งพระบรมโพธิสมภารในพระราชอาณาจักรไทย ได้มาปฏิสังขรณ์วัดนี้และตั้งชุมชนอยู่ใกล้วัด ตั้งชื่อวัดว่า วัดเกาะปิ้น หรือ เภี้ยะเก้าฮ์ปิ้น ในภาษามอญ มีพระเถระจากเมืองมอญมาอยู่ประจำที่วัดนี้มาโดยตลอด จนในรัชกาลพระบาทสมเด็จพระจอมเกล้าเจ้าอยู่หัวมีการบูรณะวัดครั้งใหญ่ เจ้าสัวฉิมเป็นผู้ดำเนินการบูรณะ ชื่อไทยตามปรากฏในหนังสือทำเนียบคณะสงฆ์ กระทรวงธรรมการพิมพ์เมื่อ ร.ศ. 123 (พ.ศ. 2448) เรียก วัดบ้านแหลมกลาง ภายหลังเปลี่ยนชื่อมาเป็น "วัดท้องคุ้ง" บ้างว่าเจ้าสัวฉิมผู้บูรณะมีภรรยาชื่อ "คุ้ง" จึงใช้ชื่อนี้ บ้างว่าเปลี่ยนชื่อวัดเนื่องจากมีชื่อบ้านแหลมหลายวัด วัดได้รับพระราชทานวิสุงคามสีมาเมื่อวันที่ 23 กุมภาพันธ์ พ.ศ. 2542
อุโบสถ.
อุโบสถเป็นอาคารทรงสูง ขนาดกว้าง 6 เมตร ยาว 11.30 เมตร หลังคาโครงไม้มุงกระเบื้อง ช่อฟ้า ใบระกา และหางหงส์ เป็นไม้แกะสลัก หน้าบันเป็นปูนปั้นนูนสูงลายดอกพุดตานระบายสี ด้านหน้า มีพาไลและประตูด้านเดียว ซุ้มประตู หน้าต่าง ลายปูนปั้นเหนือขอบหน้าต่างงดงามมาก เป็นทรงจอมแห ลวดลายดอกพุดตานผสมรักร้อยระบายสี ที่ผนังเหนือระดับหน้าต่างมีเสมา 8 ทิศ ติดอยู่โดยรอบ
วัดคงคา

วัดคงคา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านบางม่วง ตำบลบางม่วง อำเภอบางใหญ่ จังหวัดนนทบุรี
วัดคงคาสร้างขึ้นตั้งแต่สมัยสุโขทัย ตั้งขึ้นเป็นวัดเมื่อ พ.ศ. 2370 เดิมชื่อ วัดโคก เนื่องจากที่ตั้งวัดเป็นเนินสูง เมื่อครั้งพระเจ้าตากสินมหาราชทรงรวบรวมไพร่พลหนีมายังกรุงธนบุรี พม่าได้ยกทัพตามมาพักที่วัดนี้เพื่อปราบปราม เล่ากันว่า หลวงพ่อศิลาแดงได้ทรงเข้าไปนิมิตในพระเจ้าตากสินมหาราชให้ระวังพระองค์ เมื่อพระเจ้าตากสินมหาราชทรงตื่นจากบรรทม จึงวางแผนนำทหารไทยเข้าโจมตีทหารพม่าจนแตกพ่ายกลับไป ด้วยเหตุนี้เองชาวบ้านจึงนับถือหลวงพ่อศิลาแดง ต่อมาวัดเปลี่ยนชื่อมาเป็น "วัดคงคา" เพราะอยู่ริมคลองลัดและคลองบางใหญ่ ได้รับพระราชทานวิสุงคามสีมาเมื่อวันที่ 18 ตุลาคม พ.ศ. 2547
อุโบสถประดิษฐานพระประธาน "หลวงพ่อศิลาแดง (แลง)" เป็นพระพุทธรูปทรงนางทำด้วยศิลาแลงปิดทองคำเปลวแบบสุโขทัย สันนิษฐานว่าสร้างขึ้นในสมัยอยุธยา สิ่งศักดิ์สิทธิ์อื่น ๆ เช่น หลวงปู่ทวดองค์ใหญ่ สูง 5 เมตร สร้างเสร็จเมื่อเดือนมีนาคม พ.ศ. 2553 พระสังกัจจายน์ พระสีวลี เจ้าแม่กวนอิม เสด็จพ่อ ร.5 เจ้าแม่ตะเคียนชื่อ "เจ้าแม่ศรีเกศ" ท้าวเวสสุวรรณ เป็นต้น
ทลิต

ทลิต  หรือนิยมทับศัพท์ว่า ดาลิต หรือ ดลิต แปลว่า "แตก/สลาย" ในภาษาสันสกฤต เป็นคำใช้เรียกคนในชนชั้นของอินเดียที่ถูกตีตราว่าไม่ควรไปจับต้อง (untouchable) ชาวทลิตเป็นกลุ่มที่ถูกแยกออกจากวรรณะทั้งสี่ในศาสนาฮินดู และถูกมองว่าเป็นส่วนหนึ่งของอวรรณะ หรือวรรณะที่ห้าที่เรียกว่า "ปัญจม" (Panchama)
คำว่า "dalits" (ดาลิต) ถูกใช้ในการทับศัพท์ของบริติชราชในเอกสารสำมะโนเพื่อเรียกชนชั้นที่ถูกกดขี่ ("Depressed Classes") จนถึงปี ค.ศ. 1935 คำว่าทลิตถูกทำมาใช้อย่างกว้างขวางอีกครั้งโดยนักเศรษฐศาสตร์และนักปฏิรูป บี.อาร์. อามเพฑกร (ค.ศ. 1891–1956) ผู้ใช้คำเรียกรวมสำหรับผู้คนที่ถูกกดขี่ (depressed people) ทั้งปวงไม่ว่าจะวรรณะใดก็ตามให้เป็นชาวดาลิต
คณะกรรมการแห่งชาติเพื่อวรรณะกำหนด (National Commission for Scheduled Castes) ถือว่าการใช้คำว่า "ทลิต" ในแง่ของทางการนั้น "ไม่เป็นไปตามรัฐธรรมนูญ" (unconstitutional) เพราะในแง่ของนิติบัญญัติร่วมสมัยจะใช้คำว่า "วรรณะกำหนด" (Scheduled Castes) แทน
เพื่อให้เป็นไปตามคำสั่งศาลของศาลสูงบอมเบย์ กระทรวงข้อมูลข่าวสารและการแพร่สัญญาณออกอากาศ (Information and Broadcasting Ministry; I&B Ministry) ของรัฐบาลอินเดีย เมื่อเดือนกันยายน ค.ศ. 2018 ได้ออกข้อแนะนำให้ช่องทางสื่อต่าง ๆ ใช้คำว่า "Scheduled Castes" (วรรณะกำหนด) แทนที่คำว่า "ทลิต"
ซูซาน พอตเตอร์

ซูซาน คริสทีนา พอตเทอร์ (Susan Christina Potter; #เปลี่ยนทาง วิตสเชล Witschel; 25 ธันวาคม 1927– 16 กุมภาพันธ์ 2015) เป็นผู้หายจากการป่วยมะเร็ง, นักกิจกรรมสิทธิผู้พิการ และผู้บริจาคร่างกายให้กับโครงการวิสซิเบิลฮิวแมน (Visible Human Project) นับตั้งแต่เธอลงนามเข้าร่วมโครงการในปี 2000 จนกระทั่งเธอเสียชีวิตด้วยปอดบวมในปี 2015 ด้วยอายุ 87 ปี พอตเทอร์เป็นบุคคลสาธารณะและผู้ทุ่มเทให้กับกิจการแพทยศาสตร์ศึกษาและเป็นผู้ให้คำปรึกษาแก่นักเรียนแพทย์ของมหาวิทยาลัลคอโรลาโด
เป็นเวลาเกือบสองทศวรรษ ที่เนชั่นนอลจีโอกราฟิกได้ติดตามทำสารคดีเรื่องราวของเธอกับนายแพทย์วิกเตอร์ เอ็ม. สปิตเซอร์ (Dr. Victor M. Spitzer) ผู้อำนวยการศูนย์การจำลองมนุษย์ (Center for Human Simulation) ที่มหาวิทยาลัยคอโลราโด วิทยาเขตแพทยศาสตร์แอนส์ชูทซ์ สร้างเป็นสารดคีเผยแพร่ในปี 2018 
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
วัดอัมพวัน (จังหวัดนนทบุรี)

วัดอัมพวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 13 บ้านคลองขวาง ตำบลบางม่วง อำเภอบางใหญ่ จังหวัดนนทบุรี
ประวัติ.
วัดอัมพวันสร้างขึ้น พ.ศ. 2175 ในสมัยสมเด็จพระเจ้าปราสาททอง เดิมชื่อ วัดบางม่วง ตั้งอยู่ริมคลองแม่น้ำอ้อมซึ่งเป็นแม่น้ำเจ้าพระยาสายเดิม สันนิษฐานว่าชื่อวัดตั้งตามสภาพการทำสวนมะม่วงของชาวบ้านรอบพื้นที่วัด ทั้งนี้คำว่า "อัมพวัน" หรือ "อัมพวาน" แปลว่า ป่ามะม่วงหรือสวนมะม่วง และในสมัยพุทธกาลก็มีสวนอัมพวัน ซึ่งตั้งอยู่ระหว่างกำแพงกรุงราชคฤห์กับภูเขาคิชฌกูฏ ครั้งหนึ่งหมอชีวกโกมารภัจจ์เคยถวายการรักษาอาการประชวรของพระสัมมาสัมพุทธเจ้าให้หายเป็นปกติ วัดอัมพวันได้รับพระราชทานวิสุงคามสีมาเมื่อวันที่ 26 พฤษภาคม พ.ศ. 2551
อาคารเสนาสนะ.
อาคารเสนาสนะที่โดดเด่นของวัดคือ หอไตรซึ่งมีความสมบูรณ์ทางสถาปัตยกรรมไทยอย่างมาก เป็นเรือนไม้กลางน้ำ 2 ชั้น หลังคาซ้อน 2 ชั้น มีปีกนก 1 ชั้น มุงกระเบื้องดินเผาใต้เชิงชาย และหน้าบันประดับไม้สลักลายรดน้ำ ชั้นล่างโล่งไม่มีพื้นและฝา ชั้นบนเป็นตัวหอขนาด 2 ห้อง ช่วงล่างเป็นลูกฟักกระดานดุน ตอนบนเป็นซี่ลูกกรงไม้กลึง เสากรอบประตูเป็นเสาหัวเม็ด ประตูหูข้าง เครื่องลำยองเป็นไม้จำหลัก ฝาผนังด้านนอกทาสีลูกฟักด้วยสีแดงขอบขาว ตัวไม้เครื่องบันอื่น ๆ ทาสีขาวตัดเหลี่ยมสีแดง เสาลงพื้นสีขาวเขียนลายแดง หน้าบาน ประตูเข้าในหอไตรเป็นบานไม้ลงรักปิดทองลายพุ่มข้าวบิณฑ์และลายประจำยามก้านแย่ง อกเลาเป็นไม้จำหลักลายดอกพุดตานลูกฟัก เหนือประตูเป็นภาพนกข้างละตัว เหนือขึ้นไปเป็นภาพพระอาทิตย์และพระจันทร์ ในห้องสะกัดท้าย ภายในหอไตรเก็บพานตะลุ่มและฐานพระพุทธรูปไม้จำหลักเป็นจำนวนมาก
อุโบสถประดิษฐาน "พระพุทธมงคลสุโขทัย" ในกุฏิเจ้าอาวาสมีพระปางเทริดสะดุ้งมารซึ่งมีลักษณะเหมือนใส่หมวก อยู่ในท่ายืนตรง มีต้นกำเนิดมาจากสมัยอยุธยา
วัดยังมีมณฑปพระพุทธบาท ภายในมีพระพุทธบาทจำลองทำด้วยโลหะประดิษฐานอยู่บนฐานปูน และศาลาท่าน้ำที่งดงามมาก
อึดทะลุเพดานบ้า

อึดทะลุเพดานบ้า  เป็นภาพยนตร์แอคชันคอมเมดีคู่หูสัญชาติอเมริกันที่ออกฉายในปี ค.ศ. 1991 กำกับโดยโทนี สก็อตต์ เขียนบทโดยเชน แบล็ก และนำแสดงโดยบรูซ วิลลิส, เดมอน เวยันส์, เชลซี ฟีลด์, โนเบิล วิลลิงแฮม, เทย์เลอร์ เนกรอน และแดเนียล แฮร์ริส ภาพยนตร์เรื่องนี้จัดจำหน่ายโดยวอร์เนอร์บราเธอส์ และออกฉายเมื่อวันที่ 13 ธันวาคม ค.ศ. 1991
คนเหล็กทะลุมิติ

คนเหล็กทะลุมิติ  เป็นภาพยนตร์แอ็กชัน-แฟนตาซีสัญชาติอเมริกันที่ออกฉายในปี 1993 กำกับและอำนวยการสร้างโดย จอห์น แมคเทียร์แนน เป็นการเสียดสีประเภทแอ็กชันและความคิดโบราณที่เกี่ยวข้อง ซึ่งมีเนื้อหาล้อเลียนภาพยนตร์แอ็กชันหลายเรื่องภายในภาพยนตร์ ภาพยนตร์เรื่องนี้นำแสดงโดย อาร์โนลด์ ชวาร์เซเน็กเกอร์ แสดงเป็น แจ็ก สเลเตอร์ ตำรวจนักสืบในลอสแอนเจลิสในแฟรนไชส์ภาพยนตร์แอ็กชัน "แจ็ก สเลเตอร์" ขณะที่ ออสติน โอไบรเอน ร่วมแสดงเป็น แดนนี แมดิแกน เด็กชายที่ถูกส่งเข้าไปในจักรวาล "สเลเทอร์" อย่างน่าอัศจรรย์ และ ชาร์ลส์ แดนซ์ แสดงเป็น เบเนดิกต์ นักฆ่าผู้ชั่วร้ายจากจักรวาล "สเลเทอร์" ที่หลบหนีไปยังโลกแห่งความจริง อาร์โนลด์ ชวาร์เซเน็กเกอร์ ยังรับหน้าที่เป็นผู้อำนวยการสร้างฝ่ายบริหารและรับบทเป็นนักแสดงที่รับบทเป็น แจ็ก สเลเตอร์
ภาพยนตร์เรื่องนี้เป็นการปรากฏตัวครั้งสุดท้ายของนักแสดงอย่าง อาร์ต คาร์นีย์ ในภาพยนตร์ก่อนที่เขาจะเสียชีวิตในปี 2003
เพลง.
"คนเหล็กทะลุมิติ" แต่งเพลงประกอบโดยไมเคิล คาเมน สามารถขึ้นสูงสุดอันดับที่ 7 บนชาร์ต"บิลบอร์ด" 200 และยังได้รับการรับรองระดับทองคำขาวเมื่อวันที่ 24 สิงหาคม 1993
ชาร์ลีน มหาประลัย

ชาร์ลีน มหาประลัย  เป็นภาพยนตร์แอ็คชั่น-ระทึกขวัญ-สายลับสัญชาติอเมริกันที่ออกฉายในปี ค.ศ. 1996 ร่วมอำนวยการสร้างและกำกับโดย เรนนี ฮาร์ลิน และอำนวยการสร้างโดย เชน แบล็ก และ สเตฟานี ออสติน พร้อมบทภาพยนตร์ที่เขียนโดย เชน แบล็ก ภาพยนตร์เรื่องนี้นำแสดงโดย กีนา เดวิส, ซามูเอล แอล. แจ็กสัน, ทอม อมนเดส, ยวอนเน่ ซิม่า, ไบรอัน ค็อกซ์, แพทริค มาลาไฮด์, เคร็ก เบียร์โก้ และ เดวิด มอร์ส เนื่อเรื่องเกี่ยวกับครูผู้สอนความจำเสื่อมที่ออกเดินทางเพื่อค้นหาว่าเธอเป็นใครโดยได้รับความช่วยเหลือจาก นักสืบเอกชนจนกว่าพวกเขาจะค้นพบการสมรู้ร่วมคิดอันมืดมิด
ภาพยนตร์เรื่องนี้จัดจำหน่าย นิวไลน์ซินีมา และเข้าฉายเมื่อวันที่ 11 ตุลาคม ค.ศ. 1996 "ชาร์ลีน มหาประลัย" ทำรายได้เกือบ 90 ล้านดอลลาร์สหรัฐถ้าเทียบกับงบประมาณ 65 ล้านดอลลาร์สหรัฐ
ยูฟ่ายูโรปาลีก ฤดูกาล 2020–21 รอบแบ่งกลุ่ม

รอบแบ่งกลุ่ม ในการแข่งขันยูฟ่ายูโรปาลีก ฤดูกาล 2020–21 เริ่มต้นการแข่งขันในวันที่ 22 ตุลาคม พ.ศ. 2563 (ค.ศ. 2020) และจะสิ้นสุดในวันที่ 10 ธันวาคม พ.ศ. 2563 (ค.ศ. 2020). 48 ทีมทั้งหมดเข้าร่วมการแข่งขันในรอบแบ่งกลุ่มเพื่อที่จะตัดสินหา 24 จาก 32 พื้นที่ใน รอบแพ้คัดออก ของ ยูฟ่ายูโรปาลีก ฤดูกาล 2020–21.
แอนต์เวิร์ป, กรานาดา, เลสเตอร์ซิตี, โอโมเนีย และ ซิวาสสปอร์ สร้างจำนวนการลงสนามครั้งแร่กของพวกเขาในรอบแบ่งกลุ่ม.
การจับสลาก.
การจับสลากสำหรับรอบแบ่งกลุ่มจะจัดขึ้นในวันที่ 2 ตุลาคม พ.ศ. 2563 (ค.ศ. 2020), 13:00 CEST, ที่บ้านของยูโรเปียนฟุตบอลใน นียง, ประเทศสวิตเซอร์แลนด์.
ในกรณีของสมาคมต่างที่มีสองตัวแทนหรือมากกว่านั้น, แต่ละสโมสรอาจจะถูกจับคู่แต่นั้นพวกเขาลงเล่นด้วยเวลาคิกออฟที่แตกต่างกัน (18.55 CET และ 21:00 CET) เพื่อผลประโยชน์ของผู้ชมทีวี. หากจับคู่สโมสรหนึ่งถูกจับสลาก, ตัวอย่างเช่น, ในกลุ่ม เอ, บี, ซี, ดี, อี หรือ เอฟ สโมสรที่ถูกจับคู่อื่นๆ – ถูกจับสลากครั้งเดียว – จะถูกกำหนดไว้ให้โดยอัตโนมัติเป็นครั้งแรกที่มีกลุ่มของ จี, เอช, ไอ, เจ, เค หรือ แอล.<br>การจับคู่ด้านล่างนี้เป็นไปตามการประกาศโดยยูฟ่าหลังจากที่ทีมในรอบแบ่งกลุ่มได้รับการยืนยันแล้ว:
<templatestyles src="Div col/styles.css"/>
ในแต่ละแมตช์เดย์, หนึ่งชุดที่มีหกกลุ่มลงเล่นแมตช์ของพวกเขา ณ เวลา 18:55 CET/CEST, ในขณะที่ชุดอื่นๆ ของหกกลุ่มจะลงเล่นแมตช์ของพวกเขา ณ เวลา 21:00 CET/CEST, กับสองชุดที่มีกลุ่มสลับกันระหว่างแต่ละแมตช์เดย์. โปรแกรมการแข่งขันได้ตัดสินหลังจากการจับสลาก, โดยใช้การจับสลากผ่านคอมพิวเตอร์ไม่ได้แสดงต่อสาธารณะ, ด้วยลำดับการแข่งขันดังต่อไปนี้ (บทความข้อบังคับ 15.02):
"หมายเหตุ: ตำแหน่งสำหรับการจัดโปรแกรมการแข่งขันจะไม่ถูกนำมาใช้โถทีมวาง, ยกตัวอย่าง ทีม 1 ไม่จำเป็นจะต้องเป็นทีมที่มาจากโถ 1 ในการจับสลาก."
มีข้อจำกัดด้านการจัดโปรแกรมการแข่งขัน: ยกตัวอย่าง, ทีมที่มาจากเมืองเดียวกัน (ย.ต. เซลติก และ เรนเจอส์, อาร์เซนอล และ ทอตนัมฮอตสเปอร์, สปาร์ตาปราก และ สลาเวียปราก) โดยทั่วไปไม่ได้กำหนดให้เล่นที่บ้านในวันแข่งขันวันเดียวกัน (เพื่อหลีกเลี่ยงไม่ให้พวกเขาลงเล่นที่บ้านในวันเดียวกัน, เนื่องจากการขนส่งและการควบคุมฝูงชน), และทีมที่มาจาก "ประเทศหน้าหนาว" (ย.ต. รัสเซีย) ไม่ได้กำหนดให้เล่นที่บ้านในวันแข่งขันนัดสุดท้าย (เนื่องจากอากาศหนาวเย็น).
ทีม.
ด้านล่างนี้คือทีมที่เข้าร่วมสำหรับรอบแบ่งกลุ่ม (ค่าสัมประสิทธิ์สโมสรยูฟ่า ของพวกเขาในปี 2563), จัดกลุ่มโดยโถทีมวางของพวกเขา. พวกเขาประกอบไปด้วย:
หมายเหตุ.
<templatestyles src="Reflist/styles.css" />
การล่มสลายของยูโกสลาเวีย

การล่มสลายของยูโกสลาเวีย เป็นชุดความผันผวนและความขัดแย้งทางการเมืองในยูโกสลาเวียช่วงคริสต์ทศวรรษที่ 1990 การล่มสลายนี้เป็นผลมาจากวิกฤตทางการเมืองและเศรษฐกิจที่เกิดขึ้นช่วงคริสต์ทศวรรษที่ 1980 ทำให้ยูโกสลาเวียแตกออกเป็นสาธารณรัฐต่าง ๆ และนำไปสู่สงครามยูโกสลาเวีย อันเป็นสงครามยืดเยื้อที่นองเลือดที่สุดในทวีปยุโรปนับตั้งแต่สงครามโลกครั้งที่สอง
ในช่วงสงครามโลกครั้งที่สอง ราชอาณาจักรยูโกสลาเวียถูกฝ่ายอักษะบุกครอง จึงเกิดกองกำลังหลายฝ่ายที่สู้รบกับฝ่ายอักษะและสู้รบกันเอง ต่อมาพลพรรคยูโกสลาเวียซึ่งเป็นกองกำลังนิยมลัทธิคอมมิวนิสต์ที่ได้รับการสนับสนุนจากฝ่ายสัมพันธมิตรสามารถเอาชนะฝ่ายอักษะ ล้มล้างระบอบกษัตริย์ และจัดตั้งสหพันธ์สาธารณรัฐสังคมนิยมยูโกสลาเวียที่ประกอบด้วยบอสเนียและเฮอร์เซโกวีนา โครเอเชีย มาซิโดเนีย มอนเตเนโกร เซอร์เบีย และสโลวีเนีย โดยแต่ละสาธารณรัฐปกครองโดยสันนิบาตคอมมิวนิสต์แห่งยูโกสลาเวีย ยูโกสลาเวียภายใต้การปกครองของยอซีป บรอซ ตีโตมีเสถียรภาพทางการเมืองและความเจริญทางเศรษฐกิจ แต่เมื่อตีโตถึงแก่อสัญกรรมในปี ค.ศ. 1980 รัฐบาลกลางยูโกสลาเวียไม่สามารถแก้ไขปัญหาด้านสังคมเศรษฐกิจได้ ในปี ค.ศ. 1981 เกิดการประท้วงเรียกร้องการปกครองตนเองในคอซอวอ ตามด้วยการขึ้นสู่ตำแหน่งประธานาธิบดีเซอร์เบียของสลอบอดัน มีลอเชวิชที่มีแนวคิดรวมศูนย์อำนาจ ระหว่างปี ค.ศ. 1988–1989 มีลอเชวิชก่อการปฏิวัติต้านระบบข้าราชการประจำ (Anti-bureaucratic revolution) เพื่อล้มล้างรัฐบาลปกครองตนเองของคอซอวอและวอยวอดีนา แต่การปฏิวัตินี้ได้รับการต่อต้านจากโครเอเชียและสโลวีเนีย ความแตกแยกนี้นำไปสู่การยุบเลิกสันนิบาตคอมมิวนิสต์แห่งยูโกสลาเวียในปี ค.ศ. 1990
ปีค.ศ. 1991 โครเอเชียและสโลวีเนียประกาศเอกราชหลังสงครามยูโกสลาเวียอุบัติในเดือนมีนาคม ปีเดียวกัน โดยโครเอเชียรบกับสาธารณรัฐเซิร์บครายีนาที่สนับสนุนโดยยูโกสลาเวียในสงครามประกาศเอกราชโครเอเชีย ขณะที่สโลวีเนียรบกับยูโกสลาเวียในสงครามสิบวัน ต่อมาปีค.ศ. 1992 สงครามยูโกสลาเวียยิ่งทวีความซับซ้อนขึ้นเมื่อเกิดสงครามบอสเนียขึ้นระหว่างชาวบอสนีแอก ชาวโครแอต และชาวเซิร์บ สงครามนี้มีการกวาดล้างทางเชื้อชาติ การสังหารหมู่ และการข่มขืนจนมีผู้เสียชีวิตรวมกว่า 100,000 คน ก่อนที่จะยุติลงเมื่อมีการลงนามในความตกลงเดย์ตันในปี ค.ศ. 1995
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
โกสต์ไนน์

โกสต์ไนน์  เป็นบอยกรุปเกาหลีใต้ที่ก่อตั้งโดยมารูเอนเตอร์เทนเมนต์ในปี 2020 และเปิดตัวเมื่อวันที่ 23 กันยายน พ.ศ. 2563 ด้วยอีพีแรกที่มีชื่อว่า ""
ประวัติ.
2020: เปิดตัวด้วยซีรีส์ "Pre Episode".
โกสต์ไนน์เปิดตัวด้วยอีพี "Pre Episode 1: Door" ในวันที่ 23 กันยายนพร้อมกับซิงเกิล "Think Of Dawn"
โกสต์ไนน์ออกอีพีชุดที่สองในชื่อ "Pre Episode 2: W.all" ในวันที่ 10 ธันวาคมพร้อมกับซิงเกิล "W.all"
2021: ซีรีส์ "Now" และการเปลี่ยนแปลงรายชื่อ.
โกสต์ไนน์กลับมาพร้อมกับอีพีที่สามในชื่อ "Now: Where We Are, Here" ในวันที่ 11 มีนาคมพร้อมกับซิงเกิล "Seoul"
โกสต์ไนน์ปล่อยอีพีที่สี่ในชื่อ "Now: When We Are in Love" ในวันที่ 3 มิถุนายนพร้อมกับซิงเกิล "Up All Night"
วันที่ 5 กันยายน มีการประกาศว่าสมาชิก ฮวัง ดง-จุน และอี แท-ซึง จะออกจากโกสต์ไนน์
โกสต์ไนน์ปล่อยอีพีที่ห้าในชื่อ "Now: Who We Are Facing" ในวันที่ 25 พฤศจิกายนพร้อมกับซิงเกิล "Control"
อาเตชกาห์แห่งบากู

บากูอาเตชกาห์ (Baku Ateshgah จาก , "Ātashgāh ออแทชกอฮ์",) หรือที่นิยมเรียกว่า "วิหารไฟแห่งบากู" (Fire Temple of Baku) เป็นศาสนสถานโบราณในเมืองซูราฮานี (Surakhani town), อำเภอซูราฮานี, บากู, ประเทศอาเซอร์ไบจาน
จากจารึกภาษาเปอร์เซียและอินเดียที่ปรากฏระบุว่าศาสนสถานนี้เคยถูกใช้ในศาสนาฮินดูและศาสนาโซโรอัสเตอร์ คำว่า "อาตัช" (آتش Ātash) เป็นภาษาเปอร์เซียแปลว่า ไฟ หมู่อาคารภายในเป็นรูปห้าเหลี่ยม มีโถงกลางรายล้อมด้วยห้องย่อยสำหรับนักบวช และมี แท่นบูชาสี่เสาอยู่ตรงกลาง สร้างขึ้นในราวศตวรรษที่ 17 ถึง 18 และถูกทิ้งร้างในปลายศตวรรษที่ 19 อาจด้วยประชากรชาวอินเดียในพื้นที่ที่ลดลง ไฟนิรันดร์กาลที่เกิดขึ้นในธรรมชาติของวิหารไฟนี้ได้มอดดับไปในปี 1969 หลังจากการโชดช่วงชัชวาลนับศตวรรษจากปิโตรเลียมและแก๊สธรรมชาติในพื้นที่ ไฟใหม่ที่จุดในปัจจุบันนั้นได้มาจากการต่อท่อแก๊สมาจากเมืองใกล้เคียงแทน
วิหารไฟนี้เคยได้รับการเสนอชื่อเป็นแหล่งมรดกโลกของยูเนสโกในปี 1998 โดย Gulnara Mehmandarova ในวันที่ 19 ธันวาคม 2007 วิหารไฟนี้ได้รับสถานะเป็นแหล่งอนุรักษ์ทางประวัติศาสตร์และวัฒนธรรมภายใต้รัฐกำหนดของประธานาธิบดีอาเซอร์ไบจาน
สโมสรฟุตบอลมีจือแลน

สโมสรฟุตบอลมีจือแลน  เป็นสโมสรฟุตบอลที่ตั้งอยู่ที่เมืองแฮร์นิงและอีแคสต์ในพื้นที่ทางตะวันตกของจัตแลนด์ สโมสรเกิดจากการรวมกันของทีมจัตแลนด์และแฮร์นิงแฟรเม ปัจจุบันแข่งขันในเดนิชซูเปอร์ลีกาซึ่งพวกเขาชนะเลิศมาแล้วสามสมัย ครั้งล่าสุดเกิดขึ้นใน ค.ศ. 2020
สโมสรกายบริหารแฟแร็นตส์วาโรช

สโมสรกายบริหารแฟแร็นตส์วาโรช  หรือที่รู้จักในชื่อ แฟแร็นตส์วาโรช , ฟรอดี  หรือชื่อย่อ แอ็ฟเตเซ  เป็นสโมสรฟุตบอลอาชีพฮังการี ตั้งอยู่ที่แฟแร็นตส์วาโรชในบูดาเปสต์ ปัจจุบันแข่งขันในแน็มแซตีบ็อยโนกชาก 1 ซึ่งเป็นลีกสูงสุดในฟุตบอลฮังการี สโมสรก่อตั้งใน ค.ศ. 1899 โดยแฟแร็นตส์ สปริงเกอร์ และกลุ่มผู้อาศัยในเขตแฟแร็นตส์วาโรชซึ่งเป็นเขตที่เก้าของบูดาเปสต์ แฟแร็นตส์วาโรชมีชื่อเสียงในระดับนานาชาติจากการชนะเลิศอินเตอร์-ซิตีส์แฟส์คัพในฤดูกาล 1964–65 ด้วยการเอาชนะยูเวนตุส 1–0 ในนัดชิงชนะเลิศที่ตูริน แฟแร็นตส์วาโรชเข้าชิงชนะเลิศรายการนี้อีกครั้งใน ค.ศ. 1968 ซึ่งพวกเขาแพ้ลีดส์ยูไนเต็ด และยังเข้าชิงชนะเลิศยูโรเปียนคัพวินเนอร์สคัพในฤดูกาล 1974–75 ซึ่งพวกเขาแพ้สโมสรฟุตบอลดือนามอกือยิว
แผนกที่มีชื่อเสียงที่สุดของสโมสรคือทีมฟุตบอลชายที่ได้รับการสนับสนุนเป็นอย่างดีและเป็นทีมฟุตบอลที่ได้รับความนิยมมากที่สุดในประเทศ ทีมกีฬาอื่น ๆ ได้แก่ ฟุตบอลหญิง แฮนด์บอลหญิง ฟุตซอลชาย ฮอกกี้น้ำแข็งชาย แฮนด์บอลชาย โปโลน้ำชาย จักรยาน ยิมนาสติก กรีฑา มวยปล้ำ เคอร์ลิง และว่ายน้ำ ซึ่งกีฬาแต่ละประเภทต่างก็ประสบความสำเร็จเป็นอย่างดี
สีประจำสโมสรคือสีเขียวและสีขาว มาสคอตประจำสโมสรคือนกอินทรีสีเขียว อันมีที่มาจากฉายา "อินทรีเขียว"
เบย์

เบย์ ("beik"; , "bek"; ; ; ; ; , "beyeh"; , "beyg" หรือ , "beg") เป็นฐานันดรศักดิ์สำหรับตำแหน่งผู้ปกครองหรือหัวหน้าเผ่า และเป็นคำแสดงการยกย่องซึ่งแต่เดิมใช้กับบุคคลที่มีเชื้อสายเกี่ยวข้องกับผู้นำหรือผู้ปกครองพื้นที่น้อยใหญ่ในราชอาณาจักร อาณาจักรเจ้าผู้ครอง อาณาจักรสุลต่าน และจักรวรรดิเตอร์กิกหลายแห่งในเอเชียกลาง เอเชียใต้ และตะวันออกกลาง เช่น จักรวรรดิออตโตมัน จักรวรรดิตีมูร์ หรืออาณาจักรข่านและอาณาจักรเจ้าผู้ครองต่าง ๆ ในเอเชียกลางและสเตปป์ยูเรเชีย ฐานันดรศักดิ์ที่เท่าเทียมกันสำหรับสตรีคือ "เบกึม" ขอบเขตอำนาจที่เบย์ได้รับนั้นแตกต่างกันไปในแต่ละพื้นที่ โดยไม่มีการนิยามอำนาจหน้าที่และสิทธิ์ต่าง ๆ ที่ชัดเจนหรือตายตัว
กองพลทหารราบยานเกราะอาสาที่ 23 แห่งเอ็สเอ็ส &quot;นีเดอร์ลันด์&quot;

กองพลทหารราบยานเกราะอาสาที่ 23 แห่งเอ็สเอ็ส "นีเดอร์ลันด์" (เป็นกองพลของหน่วยวัฟเฟิน-เอ็สเอ็สของเยอรมันซึ่งประกอบไปด้วยทหารอาสาสมัครจากเนเธอร์แลนด์ แสดงให้เห็นในการรบบนแนวรบด้านตะวันออกในช่วงสงครามโลกครั้งที่สอง ตั้งแต่เดือนพฤศจิกายน ค.ศ. 1941 
ในเดือนกุมภาพันธ์ ค.ศ. 1945 กองพลน้อยเอ็สเอ็สที่ 4 นีเดอร์ลันด์ ได้ถูกรวมเข้าเป็นส่วนหนึ่งของกองพลเอ็สเอ็ส นอร์ทลันท์ แต่ภายหลังจากได้รับการประท้วงจากพรรคนาซีดัตซ์ ซึ่งเป็นขบวนการชาติสังคมนิยมในเนเธอร์แลนด์ ได้ถูกก่อตั้งขึ้นเป็นกองพลทหารราบยานเกราะเอ็สเอ็สของตนเอง แม้ว่าความแข็งแกร่งของมันจะไม่มากไปกว่ากองพลน้อย
ปริมาตรเลือดที่หัวใจบีบออกแต่ละครั้ง

ในสรีรวิทยาระบบหัวใจและหลอดเลือด ปริมาตรเลือดที่หัวใจบีบออกแต่ละครั้ง  คือปริมาตรของเลือดที่ถูกบีบออกจากหัวใจห้องล่างในการบีบของหัวใจหนึ่งครั้ง ค่านี้คำนวณได้จากการวัดปริมาตรของหัวใจห้องล่าง เปรียบเทียบกันระหว่างปริมาตรหลังคลายตัว (end-diastolic volume) และปริมาตรหลังบีบตัว (end-systolic volume) คำว่า "stroke volume" โดยทั่วไปจะหมายถึงปริมาตรเลือดที่ถูกบีบออกจากหัวใจ"ห้องล่างซ้าย" แต่ก็อาจใช้บรรยายปริมาตรเลือดของหัวใจห้องล่างขวาได้ด้วย ในภาวะปกติปริมาตรเลือดที่ถูกบีบออกจากหัวใจห้องล่างซ้ายและห้องล่างขวาควรจะเท่ากัน โดยจะอยู่ที่ประมาณ 70 มิลลิลิตร ในผู้ชายสุขภาพดีที่มีน้ำหนักตัว 70 กิโลกรัม
ทอม แคลนซีส์ เรนโบว์ซิกส์ ซีจ

ทอม แคลนซีส์ เรนโบว์ซิกส์ ซีจ  เป็นวิดีโอเกมยิงปืนแบบใช้กลยุทธ์ออนไลน์ พัฒนาโดยยูบิซอฟต์มอนทรีออลและเผยแพร่โดยยูบิซอฟต์ เผยแพร่ทั่วโลกสำหรับไมโครซอฟท์ วินโดวส์, เพลย์สเตชัน 4, และเอกซ์บอกซ์วันเมื่อวันที่ 1 ธันวาคม พ.ศ.2558 และยังวางแผนว่าจะเผยแพร่สำหรับเพลย์สเตชัน 5 และเอกซ์บอกซ์ซีรีส์เอกซ์ในปี พ.ศ. 2563 ตัวเกมให้ความสำคัญกับการทำลายสิ่งแวดล้อมและการร่วมมือกันระหว่างผู้เล่นเป็นอย่างมาก แต่ละผู้เล่นจะควบคุมหนึ่งผู้โจมตี (attacker) หรือผู้ตั้งรับ (defender) ในโหมดการเล่นที่แตกต่างกันเช่น ช่วยตัวประกัน ปลดชนวนระเบิด และควบคุมวัตถุประสงค์ในห้อง นอกจากนั้นเกมนี้ยังมีภารกิจออฟไลน์สั้น ๆ ที่เรียกว่าสถานะการณ์ (situations) ให้ผู้เล่นสามารถเล่นแบบผู้เล่นเดี่ยวได้ ภารกิจพวกนี้จะมีการเล่าเรื่องแบบกระชับและให้ความสำคัญกับทหารใหม่ผ่านการฝึกฝนสำหรับการต่อกรกับ "White Masks" กลุ่มผู้ก่อการร้ายที่คุกคามความสงบสุขของโลกในอนาคต
ซีจ (siege, การล้อมโจมตี) เป็นส่วนหนึ่งของชุดวิดีโอเกมเรนโบว์ซิกส์ และเป็นภาคต่อของ"ทอม แคลนซีส์ เรนโบว์ซิกส์ เพทรีออต" วิดีโอเกมยิงปืนแบบใช้กลยุทธ์ที่ให้ความสนใจกับการเล่าเรื่อง หลังจากที่เพทรีออตถูกยกเลิกจากปัญหาทางเทคนิค ยูบิซอฟต์จึงตัดสินใจการเริ่มแฟรนไชส์ขึ่นใหม่ ทีมผู้สร้างจึงประเมินส่วนสำคัญของแฟรนไชส์เรนโบว์ซิกส์และเชื่อว่าการให้ผู้เล่นควบคุมหน่วยต่อต้านการก่อการร้ายที่ทำการอยู่ทั่วทุกมุมโลกจะเหมาะกับเกมที่สุด ในการสร้างสถานะการณ์การล้อมโจมตีที่เหมือนจริง ทีมผู้สร้างจึงปรึกษาหน่วยต่อต้านการก่อการร้ายจริง ๆ และดูที่ตัวอย่างการล้อมโจมตีในชีวิตจริงเช่นการล้อมโจมตีสถานเอกอัครราชทูตของอิหร่าน โดยใช้ความสามารถของ AnvilNext 2.0 เกมจึงสามารถใช้เทคโนโลยี RealBlast ของยูบิซอฟต์ในการสร้างสิ่งแวดล้อมที่ทำลายได้
การประกาศที่ Electronic Entertainment Expo 2014 เกมนี้ได้รับสี่การเสนอชื่อจาก Game Critics Awards ซึ่งรวมถึง Best of Show และได้รับการวิจารณ์เชิงบวกซึ่งผู้วิจารณ์มักชมเชยหมวดผู้เล่นหลายคนที่ตึงเครียดและการให้ความสนใจกับกลยุทธ์ อย่างไรก็ตามเกมนี้ก็ได้รับวิจารณ์จากระบบการพัฒนาและขาดเนื้อหา การขายในช่วงแรกไม่ดีมาก แต่ผู้เล่นเกมเพิ่มชึ้นอย่างมากเนื่องจากยูบิซอฟต์ได้ใช้ต้นแบบ "games as a service (เกมเป็นบริการ)" สำหรับเกมและเผยแพร่เนื้อหาที่สามารถดาวน์โหลดได้ฟรีอีกหลายเนื้อหา หลายปีหลังจากการเผยแพร่ของเกม นักวิจารณ์หลายคนนับซีจว่าเป็นหนึ่งในเกมผู้เล่นหลายคนที่ดีที่สุดในตลาดปัจจุบันเนื่องจากการพัฒนาหลังจากการเผยแพร่เกม นอกจากนั้นบริษัทยังร่วมมือกับอีเอสแอลในการทำให้ซีจเป็นเกมอีสปอร์ต ในเดือนกุมภาพันธ์ พ.ศ. 2562 เกมนี้ได้มีผู้เล่นรวมมากกว่า 45 ล้านคนในทุกแพลตฟอร์ม
ซาร์อีวัยลอแห่งบัลแกเรีย

ซาร์อีวัยลอ , ฉายา "Bardokva" ("แรดิช" หรือ "ผักกาดหอม" ในภาษาบัลแกเรีย) หรือ "Lakhanas" ("กะหล่ำปลี") ในภาษากรีก เป็นหัวหน้ากบฎและซาร์แห่งบัลแกเรีย พระองค์เป็นผู้นำคนสำคัญของการก่อกำเริบของชาวนา และบีบให้ขุนนางยอมรับพระองค์เป็นจักรพรรดิ พระองค์ครองราชย์ระหว่าง ค.ศ. 1278 ถึง 1279 โดยสามารถมีชัยเหนือจักรวรรดิไบแซนไทน์และชาวมองโกล อย่างไรก็ตามพระองค์ถูกรุมล้อมด้วยศัตรูจากภายในและภายนอก ซึ่งขุนนางบัลแกเรียเป็นส่วนหนึ่งของศัตรูเหล่านั้น พระองค์ถูกบีบให้ลี้ภัยไปกับมองโกล แม้จะแสดงตนเป็นข้าราชบริพารที่ไร้บัลลังก์ของมองโกล ทว่ามองโกลได้สังหารพระองค์ใน ค.ศ. 1280 ในฐานะที่เป็นศัตรูของจักรพรรดิมิคาเอลที่ 8 พาลาโอโลกอส การดำรงตำแหน่งพระมหากษัตริย์ของพระองค์ถูกนำไปใช้เป็นตัวอย่างของช่วงแรกเริ่มสงครามการต่อต้านชนชั้นตามระบบฟิวดัลโดยนักประวัติศาสตร์มาร์กซิสต์ นอกจากนี้ยังดัดแปลงช่วงชีวิตของพระองค์เป็นเพลงพื้นบ้านและตำนานเพื่อสร้างแรงบันดาลใจให้กับกองโจรบัลแกเรียในการต่อต้านการปกครองออตโตมันในบัลแกเรีย
บรรณาธิการอำนวยการ

บรรณาธิการอำนวยการ (ชื่อย่อ: ME) เป็นสมาชิกอาวุโสของทีมผู้บริหารของสื่อสิ่งพิมพ์ โดยทั่วไป บรรณาธิการอำนวยการจะจัดการรายงานโดยตรงไปยังบรรณาธิการบริหารและดูแลสื่อสิ่งพิมพ์ในทุกด้าน
สหรัฐ.
ในสหรัฐ บรรณาธิการอำนวยการของหนังสือพิมพ์ นิตยสารหรือวารสารอื่น ๆ ดูแลและประสานงานกิจกรรมของกองบรรณาธิการของสื่อสิ่งพิมพ์ บรรณาธิการอำนวยการสามารถจ้างดับเพลิงหรือส่งเสริมพนักงาน ความรับผิดชอบอื่น ๆ รวมถึงการสร้างและบังคับใช้กำหนดเวลา บรรณาธิการส่วนใหญ่จะรายงานต่อบรรณาธิการบริหาร ME จะต้องบังคับใช้นโยบายที่กำหนดโดยบรรณาธิการใหญ่ เป็นหน้าที่ของพวกเขาในการอนุมัติเรื่องราวสำหรับการพิมพ์หรือการทำสำเนาขั้นสุดท้าย ในเรื่องของการโต้เถียงฉันตัดสินใจว่าจะเรียกใช้ชิ้นส่วนที่ขัดแย้ง ในหนังสือพิมพ์บรรณาธิการมักจะเป็นผู้ดูแลการดำเนินงานข่าวในขณะที่หน้าความคิดเห็นอยู่ภายใต้บรรณาธิการแยกต่างหาก 
ในการจัดพิมพ์หนังสือการค้าโดยทั่วไปแล้ว บรรณาธิการบริหารจะเป็นผู้บริหารระดับสูงในแผนกการผลิต ซึ่งรับผิดชอบในการดูแลโดยรวมของการแก้ไขสำเนา การเรียงพิมพ์ การพิสูจน์อักษร และขั้นตอนอื่น ๆ ในการผลิตครั้งแรก ตลอดจนกำกับดูแลกระบวนการผลิตสำหรับการพิมพ์ซ้ำของชื่อที่มีอยู่
ในแผนกการตลาด บรรณาธิการบริหารมีหน้าที่รับผิดชอบในการพัฒนากลยุทธ์การตลาดเนื้อหาและดูแลการผลิตเนื้อหา
สหราชอาณาจักร.
ในสหราชอาณาจักร บรรณาธิการบริหารมีแนวโน้มที่จะจัดการงบประมาณการจัดหาพนักงานและการจัดตารางเวลาสำหรับสิ่งพิมพ์และอาจมีอันดับเทียบเท่ากับรองบรรณาธิการในโครงสร้างขององค์กร
โทรทัศน์.
ผู้ประกาศข่าวบางคนที่อยู่ใน เอบีซี, ซีเอ็นเอ็น, ซีบีเอส, เอ็นบีซี, พีบีเอส และช่องข่าวฟ็อกซ์ ยังทำงานเป็นบรรณาธิการอำนวยการของผู้ประกาศข่าวคนอื่น ๆ อีกด้วย โดยมีความรับผิดชอบแตกต่างกันไปในบริษัทต่าง ๆ หากสถานีมีตำแหน่งบรรณาธิการอำนวยการ จะจัดการการดำเนินงานประจำวันของห้องข่าว
ชอว์น เมนเดส (อัลบั้ม)

ชอว์น เมนเดส (หรือ ชอว์น เมนเดส: ดิอัลบั้ม)  เป็นสตูดิโออัลบั้มที่ 3 ที่ใช้ชื่อตัวเองของนักร้องแคนาดา ชอว์น เมนเดส มีกำหนดวางจำหน่ายวันที่ 25 พฤษภาคม ค.ศ. 2018 โดยไอแลนด์เรเคิดส์ เป็นอัลบั้มป็อปเป็นหลัก รวมถึงผสมผสานแนวเพลงป็อปร็อก บลูส์ และอาร์แอนด์บีร่วมสมัย
ในอัลบั้มนี้เมนเดสได้ร่วมทำงานกับไรอัน เท็ดเดอร์, จูเลีย ไมเคิลส์, จอห์น เมเยอร์, เอ็ด ชีแรน, จอห์นนี แมคเดด, กามิลา กาเบโย และคาลิด เมนเดสยังได้เป็นโปรดิวเซอร์ของอัลบั้มร่วมกับโปรดิวเซอร์คนอื่น ๆ คือ เท็ดเดอร์, หลุยส์ เบลล์, เอียน เคิร์กแพทริก และอื่น ๆ อีกหลายคน โดยอัลบั้มได้รับการวิจารณ์ในแง่บวกจากนักวิจารณ์เพลงหลายคนว่าเป็นอัลบั้มที่มีความสมบูรณ์แบบและเป็นอัลบั้มที่กำหนดทิศทางดนตรีใหม่
อัลบั้มเปิดตัวอันดับ 1 ในแคนาดา ติดชาร์ตอันดับในบิลบอร์ด 200 อันดับสามของสหรัฐฯ และยังติดอันดับชาร์ตในประเทศออสเตรเลีย ออสเตรีย เบลเยียม เนเธอร์แลนด์ สเปน สวิตเซอร์แลนด์ และติดอันดับชาร์ตในสหราชอาณาจักร
ซิงเกิลแรกเพลง "อินมายบลัด" วางจำหน่ายเมื่อวันที่ 22 มีนาคม ค.ศ. 2018 ติดอันดับชาร์ตสูงสุดที่ 11 ของบิลบอร์ดฮอต 100 ในสหรัฐ รวมถึงติดอันดับสูงสุดสิบอันดันดับในอีกหลายประเทศ ต่อมาซิงเกิลที่สอง "ลอสต์อินเจแปน" ถูกปล่อยในวันถัดมา ในเดือนพฤษภาคมได้ปล่อยซิงเกิลเพลง "ยูธ" "แวร์เวอร์ยูอินเดอะมอร์นิง" "เนอร์เวิส" อัลบั้มถูกเสนอชื่อชิงสาขาอัลบั้มเพลงป็อปยอดเยี่ยม และเพลง "อินมายบลัด" ถูกเสนอชื่อชิงในสาขาเพลงแห่งปี ในรางวัลแกรมมี ครั้งที่ 61
ในวันที่ 26 กรกฎาคม ค.ศ. 2019 อัลบั้มเวอร์ชันดีลักซ์ ประกอบไปด้วยเพลง "อีฟไอแคนต์แอฟยู" และเพลง "เซนญอริตา" ที่ได้ร่วมงานกับนักร้องคิวบาอเมริกัน กามิลา กาเบโย
รายการเพลง.
เครดิตดัดแปลงจากข้อมูลอภิพันธุ์ไอทูนส์สโตร์ 
Notes
มีเดียพริมา

มีเดียพริมาเบอฮาด (Media Prima Berhad) เป็นบริษัทสื่อบันเทิงในมาเลเซีย ที่อยู่ในเปตาลิงจายา, รัฐเซอลางอร์ และเป็นบริษัทสื่อบันเทิงที่ใหญ่ที่สุดในมาเลเซียซึ่งมีธุรกิจด้านโทรทัศน์และวิทยุ การสร้างเนื้อหาและสื่อดิจิทัล กลุ่มบริษัทมีสี่ช่องทีวีอย่าง TV3 DidikTV KPM 8TV และ TV9 และสี่สถานีวิทยุ - Fly FM , Hot FM , 8FM และ Buletin FM มีเดียพริมายังเป็นเจ้าของ New Straits Times Press สำนักพิมพ์หนังสือพิมพ์รายใหญ่ที่สุดของมาเลเซียพร้อมแบรนด์ข่าวแห่งชาติ นิวสเตรทส์ไทม์ส, เบอริตา ฮาเรียน และ ฮาเรียน เมโทร
มีเดียพริมาก่อตั้งขึ้นในปี ค.ศ. 2003 โดยแยกมาจากกิจการของมาเลเซีย Resources Corporation Berhad ของสินทรัพย์สื่อคือ Sistem Televisyen Malaysia Berhad (ซึ่งเป็น TV3) และเดอะนิวสเตรทส์ไทม์ส ปัจจุบันกลุ่มบริษัทอยู่ในอันดับที่สามในมาเลเซียในด้านการเข้าถึงดิจิทัลหลังจากการเข้าซื้อ REV Asia Holdings ในปี ค.ศ. 2017 ซึ่งเป็นหนึ่งในกลุ่มสื่อดิจิทัลชั้นนำของเอเชียตะวันออกเฉียงใต้ ในปี ค.ศ. 2018 มีเดียพริมาซึ่งเป็นทางเลือกอันดับหนึ่งสำหรับโทรศัพท์มือถือของ Google และ Facebook
ซาคีร์ แฮแซนอฟ

ซาคีร์ แฮแซนอฟ (เกิด 6 มิถุนายน พ.ศ. 2502) เป็นนักการเมืองชาวอาเซอร์ไบจาน และนายทหารยศพลเอกอาวุโส ผู้ซึ่งดำรงตำแหน่งรัฐมนตรีว่าการกระทรวงกลาโหม ตั้งแต่ปี พ.ศ. 2556
ชีวิตช่วงต้นและการศึกษา.
เขาเกิดเมื่อวันที่ 6 มิถุนายน พ.ศ. 2502 ในอำเภออัสทารา เขาจบการศึกษาจากโรงเรียนผู้นำทหารระดับสูงบากู เมื่อปี พ.ศ. 2523 โดยเขารับตำแหน่งนายทหารเหล่าทหารปืนใหญ่ รับราชการมาห้าปีที่หน่วยของกองทัพโซเวียตในเยอรมันตะวันออก แล้วอีกแปดปีในกองเกณฑ์กำลังพลและทะเบียนทหารอัลไต เขตทหารไซบีเรีย ซึ่งเป็นส่วนหนึ่งของกระทรวงกลาโหมสหภาพโซเวียต
งานการเมือง.
หลังจากการล่มสลายของสหภาพโซเวียต เขาได้ทำงานในส่วนของกองกำลังชายแดนในสังกัดของกระทรวงความมั่นคงภายในอาเซอร์ไบจาน ต่อมา เขาได้ดำรงตำแหน่งผู้อำนวยการสำนักงานความสัมพันธ์ระหว่างประเทศ กองบัญชาการบริการชายแดนของรัฐ จนได้เป็นรัฐมนตรีช่วยว่าการกระทรวงกิจการภายใน และผู้บัญชาการกองกำลังภายใน ตามคำสั่งประธานาธิบดีลงวันที่ 17 มกราคม พ.ศ. 2546 และหลังจากนั้นสี่เดือนต่อมาได้รับยศพลตรี
รัฐมนตรีกลาโหม.
หลังจากเข้ารับตำแหน่งรัฐมนตรีว่าการกระทรวงกลาโหมอาเซอร์ไบจาน เขาได้แถลงการณ์เกี่ยวกับกรณีความขัดแย้งนากอร์โน-คาราบัค โดยมีเนื้อหาถึงความเข้มแข็งของกองทัพอาเซอร์ไบจาน แต่กองทัพอาร์มีเนียนั้นอยู่ใน "สภาวะวิบัติ ถ้าเกิดสงครามขึ้นมา กองทัพอาร์มีเนียพร้อมหนีออกจากสนามรบทุกเมื่อ" เขาบอกกับสหภาพยุโรปว่า ประเทศของเขาพร้อมที่จะปลดปล่อยดินแดนอย่างวิธีสันติ แต่เขาย้ำว่าประเทศอาเซอร์ไบจานจะเป็นผู้ดำเนินการกับ "ดินแดนที่ยึดครอง"
หาถรัส

หาถรัส  เป็นเมืองและเทศบาลในอำเภอหาถรัส รัฐอุตตรประเทศ ประเทศอินเดีย อำเภอหาถรัสจัดตั้งขึ้นเมื่อ 3 พฤษภาคม 1997 โดยการรวมบางส่วนของอาลีครห์, มถุรา, อัคระ, และ ขะอีร์ อำเภอหาถรัสเป็นส่วนหนึ่งของมณฑลอาลีครห์
ภาษาที่พูดในหาถรัสส่วนใหญ่คือภาษาฮินดี สำเนียงพรัชภาษา ซึ่งใกล้เคียงกับสำเนียงขาริโบลีซึ่งเป็นสำเนียงหนึ่งที่มีพูดในแถบเดลี หาถรัสขึ้นชื่อมากสำหรับการผลิตแอซฟีทิดา (asafoetida) ที่ซึ่งมีการฟลิตในระดับมหภาคมาเป็นเวลานับร้อยปี
หาถรัสเป็นเมืองหลวงของอำเภอ (district) ที่ซึ่งประกอบด้วยสามตำบล (subdivision) คือหาถรัส, สิกันทรราว และ ซาดาบาด ชื่อเดิมของอำเภอหาถรัสคือมหามายานคร (Mahamaya Nagar)
อำเภอหาถรัส

อำเภอหาถรัส (Hathras district) หรือชื่อเดิม อำเภอมหามายานคร (Mahamaya Nagar district) เป็นอำเภอในรัฐอุตตรประเทศ อินเดีย เมืองหลวงของอำเภอคือหาถรัส อำเภอหาถนัสเป็นส่วนหนึ่งของมณฑลอลีครห์ และมีพื้นที่ ประชากร 1,564,708 คนตามสำมะโนครัวปี 2011
อำเภอหาถรัสจัดตั้งขึ้นในวันที่ 3 พฤษภาคม 1997 โดยการรวมบางส่วนของอำเภออลีครห์, มถุรา และ อัคร์ ปัจจุบัน อำเภอหาถรัสประกอบด้วยสี่ เตหสิล คือ หาถรัส, ซาดาบาด, สินกานทรราว และ สาสนี
ในปี 2020 เหตุฆ่าข่มขืนหมู่ที่เกิดขึ้นที่นี่ ได้นำไปสู่การประท้วงทั่วประเทศต่อกรณีดังกล่าว
สนธิสัญญาสันติภาพออสเตรเลีย–ไทย

สนธิสัญญาสันติภาพออสเตรเลีย–ไทย หรือชื่อเต็มว่า ความตกลงสันติภาพฉบับที่สุดระหว่างรัฐบาลแห่งสยามกับรัฐบาลแห่งออสเตรเลีย ลงนามในจังหวัดพระนครเมื่อวันที่ 3 เมษายน พ.ศ. 2489 เป็นการยุติสงครามโลกครั้งที่สองระหว่างทั้งสองประเทศ และนับเป็นเอกสารที่แสดงออกถึงอำนาจอธิปไตยและเอกราชในกิจการต่างประเทศของออสเตรเลียหลังบทกฎหมายแห่งเวสต์มินสเตอร์มีผลใช้บังคับในปี 2485
การเจรจา.
ในเดือนตุลาคม 2488 รัฐบาลชีฟลีย์ส่งพลโท อัลเลน เจ. อีสต์แมนแห่งกองทัพบกสหรัฐเป็นผู้แทนไปยังจังหวัดพระนครซึ่งฝ่ายสัมพันธมิตรยึดครองอยู่ในเวลานั้น เจ. ซี. อาร์. พราวด์ ผู้แทนการเมืองออสเตรเลียในสิงคโปร์ สรุปจุดยืนของรัฐบาลในเรื่องสันติภาพกับประเทศไทยเมื่อเขาแนะนำอีสต์แมนว่า "การเสียชีวิตของเชลยศึกชาวออสเตรเลียจำนวนมากในสยามเป็นข้อเท็จจริงที่เราไม่อาจเพิกเฉยได้" บริเตนเสนอให้ออสเตรเลียเจรจาสนธิสัญญาสันติภาพของตนเองกับประเทศไทย และยกฐานะอีสต์แมนเป็นอัครราชทูตประจำประเทศไทยชั่วคราว แต่ตัดสินใจยังไม่สถาปนาความสัมพันธ์ทางทูตอย่างเป็นทางการกับรัฐที่ออสเตรเลียถือว่ายังทำสงครามกันอยู่ อีสแมนได้รับแต่งตั้งเป็นกงสุลและเข้าร่วมการเจรจาระหว่างบริเตนกับไทย ณ สิงคโปร์ แม้ก่อนได้รับพระบรมราชานุญาตแต่งตั้งให้ดำรงตำแหน่งกงสุล ทั้งนี้ด้วยเหตุว่าไทยไม่เคยยอมรับสถานะสงครามกับออสเตรเลียอย่างเป็นทางการ จึงถือว่าสนธิสัญญากับออสเตรเลียเป็นประเด็นเทคนิคเท่านั้น ออสเตรเลียตั้งเงื่อนไขว่าไทยยุติสถานะสงครามกับบริเตนและยอมรับเงื่อนไขสันติภาพของบริเตน และยืนกรานให้มีการพิจารณาคดีผู้สนับสนุนญี่ปุ่น และค่าปฏิกรรมในเรื่องเหมืองดีบุก 
หลังความตกลงสมบูรณ์แบบ อีสต์แมนแลกเปลี่ยนบันทึกกับผู้เจรจาฝ่ายไทย คือ พระวรวงศ์เธอ พระองค์เจ้าวิวัฒนไชย โดยยืนยันว่าสนธิสัญญาอีกฉบับกับออสเตรเลียจะมีการลงนามภายในวันที่ 3 เมษายน รัฐบาลออสเตรเลียในกรุงแคนเบอร์พิจารณาถอนตัวเขากลับ ณ จุดนั้น แต่เขากระตุ้นให้รั้งตำแหน่งจนกว่ากระบวนการตัดสินค่าสินไหมทดแทนแล้วเสร็จ เขายังไม่ถอนตัวจนมีการแลกเปลี่ยนให้สัตยาบันสนธิสัญญาฯ ในเดือนพฤษภาคม ต่อมาในปี 2493 ไทยตกลงจ่ายค่าชดเชย 6 ล้านปอนด์แก่รัฐบาลบริเตนและออสเตรเลียสำหรับความเสียหายยามสงครามต่อการทำธุรกิจเหมืองดีบุกของทั้งสองประมาณ ส่วนออสเตรเลียได้ส่วนแบ่งเกิน 1 ล้านปอนด์เล็กน้อย
เทวสถานชายทะเล

กฏรรกไรก์โกยิลแห่งมามัลลปุรัม (Māmallapuram kaṭaṟkaraik kōyil) หรือที่รู้จักในชื่อ เทวสถานชายทะเล  (สร้างขึ้นในปี 700–728) เป็นโบสถ์พราหมณ์ (โกยิล) ที่ตั้งอยู่ริมฝั่งชายหาดบนอ่าวเบงกอล ในรัฐทมิฬนาฑู
โฆยิลนี้สร้างขึ้นด้วยหินแกรนิตในช่วงศตวรรษที่แปด ในรัชสมัยของพระเจ้านรสิงหวรมันที่สอง แห่งราชวงศ์ปัลลวะ ในปี 1984 หมู่อนุสรณ์สถานที่มหาพลีปุรัมซึ่งประกอบด้วยโฆยิลนี้และโบราณสถานอื่น ๆ ในพื้นที่ ได้รับสถานะเป็นแหล่งมรดกโลกของยูเนสโก และเป็นหนึ่งในโกยิลแบบอินเดียใต้ที่เก่าแก่ที่สุดที่ยังหลงเหลือมาในปัจจุบัน
ภายในโฆยิลประกอบด้วยเทวสถานและศาลย่อย ๆ อีก
มหาพลิปุรัม

มหาพลิปุรัม [มะ-หา-พะ-ลิ-ปุ-รัม] (}), มกาปลิปุรัม  หรือ มามัลลปุรัม  เป็นเมืองหนึ่งในอำเภอเจ็งกัลปัฏฏุ รัฐทมิฬนาฑู ประเทศอินเดีย เมืองนี้เป็นที่รู้จักมากในฐานะที่ตั้งของกลุ่มโบราณสถานแห่งมหาพลิปุรัม แหล่งมรดกโลกของยูเนสโก และเป็นหนึ่งในเมืองท่องเที่ยวที่สำคัญที่สุดของประเทศ
พระเจ้านรสิงหวรมันที่ 1 (หรือมหาพลิ) แห่งราชวงศ์ปัลลวะโปรดตั้งเมืองนี้ขึ้นในศตวรรษที่ 7 นอกจากความรุ่งเรืองทางเศรษฐกิจของเมืองแล้ว มหาพลิปุรัมยังเป็นที่ตั้งของหมู่อาคารหลวง ที่ส่วนใหญ่เป็นการขุดเจาะเข้าไปในหิน ทั้งรัถ (มนเทียรในรูปรถ), มณฑป, งานสลักหิน "คังคาวตรณไศละ" และเทวสถานชายทะเลที่บูชาพระศิวะ
กลุ่มโบราณสถานแห่งมหาพลิปุรัม

หมู่อนุสรณ์สถานที่มหาพลิปุรัม (Group of Monuments at Mahabalipuram) เป็นกลุ่มของอนุสรณ์สถานทางศาสนาที่สร้างขึ้นในศตวรรษที่เจ็ดถึงแปดในเมืองชายฝั่งและเมืองท่องเที่ยว มหาพลีปุรัม รัฐทมิฬนาฑู ประเทศอินเดีย เป็นแหล่งมรดกโลกของยูเนสโก ตั้งอยู่บนชายหาดโคโรมนเฑลบนอ่าวเบงกอล ราว ทางใต้ของเจนไน เมืองหลวงของรัฐ
หมู่อาคารนี้ประกอบด้วยโบสถ์พราหมณ์ (โฆยิล) และอนุสาวรีย์ทางศาสนารวม 40 แห่ง รวมถึงงานสลักหินในที่เปิดที่ใหญ่ที่สุดในโลกแห่งหนึ่งคือ "บุตรธิดาแห่งคงคา" หรือ "การไถ่บาปของอรชุน" 
โบราณสถานต่าง ๆ เหล่านี้สร้างขึ้นในสมัยจักรวรรดิปัลลวะ และเป็นที่เรียกขานในชื่อของเจดีย์ทั้งเจ็ด (Seven Pagodas) ในเอกสารตีพิมพ์ยุคโคโลเนียล ในวรรณกรรมบางชิ้นเรียกขานว่าเป็น หมู่เทวสถานมามัลลปุรัม หรือ หมู่เทวสถานมหาพลีปุรัม ในงานยุคใหม่ นับตั้งแต่การบูรณะในปี 1960 หมู่โบราณสถานเหล่านี้ได้อยู่ภายใต้การดูแลของกรมศึกษาโบราณคดีอินเดีย
เจมส์ จตุรงค์

จตุรงค์ ผดุงรัตน์ หรือชื่อในวงการคือ เจมส์ จตุรงค์ (เกิด 19 กรกฎาคม พ.ศ. 2537) เป็นนักร้องเพลงลูกทุ่ง-หมอลำชายชาวไทยสังกัดแกรมมี่โกลด์เขาอยู่ในวงการบันเทิงมาแล้ว 8 ปี
เขาเกิดที่ตำบลดอกไม้ อำเภอสุวรรณภูมิ จังหวัดร้อยเอ็ด จบการศึกษาระดับปริญญาตรีจากมหาวิทยาลัยราชภัฏสุรินทร์ เธอซึมซับการเป็นศิลปินมาจากบิดาและครอบครัว และเธอได้รับการลูกทุ่งหมอลำเสียงอ้อน จากเมืองเกินร้อย แชมป์ศึกวันดวลเพลง 10 สมัย ที่ใครๆ ก็ถามถึง มาพร้อมกับเพลง "มักสาวดาวเต้น" เพลงจังหวะสนุกๆ ด้วยความทะเล้นน่ารัก คล้ายนักร้องรุ่นพี่อย่าง ไผ่ พงศธร แต่ถ้าเมื่อพิจารณาดูอีกทีก็มีกลิ่นของ มนต์แคน แก่นคูน ซ่อนอยู่เช่นเดียวกัน นักแต่งเพลงและนักดนตรีหมอลำชื่อดัง อำไพได้พาเธอไปพบกับสลา คุณวุฒิและเธอได้เป็นศิลปินในโครงการ "น้องใหม่ไต่ดาว โครงการ 2" และบันทึกเสียงผลงานเพลงในโครงการคือ "อย่าเอาน้ำตามาตั๋วอ้าย" และ "มักสาวดาวเต้น" และหลังจากนั้นเธอจึงได้เป็นศิลปินสังกัดแกรมมี่โกลด์นับแต่นั้นเป็นต้นมา
ประวัติ.
เขาเกิดเมื่อวันอังคารที่ 19 กรกฎาคม พ.ศ. 2537 ที่อำเภอสุวรรณภูมิ จังหวัดร้อยเอ็ด เป็นบุตรของนายอุดม และนางสมจิต ผดุงรัตน์ จบการศึกษาชั้นประถมศึกษาจากโรงเรียนบ้านหมอตา ระดับมัธยมตอนต้นศึกษาจาก โรงเรียนสุวรรณภูมิวิทยาลัย ระดับมัธยมตอนปลายศึกษาจาก โรงเรียนสุวรรณภูมิพิทยไพศาล ระดับอุดมศึกษา มหาวิทยาลัยราชภัฏสุรินทร์ และ จบการศึกษาเมื่อปี พ.ศ. 2560 ได้แชมป์ ศึกวันดวลเพลง 10 สมัย แชมป์ ศึกวันดวลเพลง เสาร์ ๕ ฤดูกาลที่ 1 และได้แชมป์ ศึกวันดวลเพลง ซูเปอร์แชมป์
ผลงานเพลง.
เพลงที่ไม่ได้ปล่อย.
ปล่อยให้ได้ฟังในรูปแบบ Demo Version ใน YouTube channel : เจมส์ จตุรงค์ OFFICIAL
เพลงที่ร่วมร้องกับศิลปินอื่น.
เพลงที่เจมส์ จตุรงค์ได้มีส่วนร่วมในการการร้อง
ยูบิซอฟต์

Ubisoft Entertainment SA ([ybisɔft];) เป็นบริษัทเกมของฝรั่งเศสโดยมีสำนักงานใหญ่อยู่ที่มงเทรยและสตูดิโอพัฒนาอีกรอบ ๆ โลก ยูบิซอฟต์ได้เผยแพร่วิดีโอเกมหลายแฟรนไชส์ซึ่งรวมถึง Rayman, Raving Rabbids, Prince of Persia, Assassin's Creed, Far Cry, Just Dance, และซีรีส์ Tom Clancy's ณ เดือนมีนาคม พ.ศ. 2561 ยูบิซอฟต์เป็นบริษัทเกมที่ใหญ่ที่สุดอันดับที่ห้าในอเมริกาและยุโรปในแง่ของรายได้และมูลค่าหลักทรัพย์ตามราคาตลาด หลังจาก แอคติวิชัน บลิซซาร์ด, อิเล็กทรอนิก อาตส์, เทค-ทูอินเทอร์แอคทีฟ (เจ้าของร็อกสตาร์เกมส์) และซีดีโปรเจกต์
ทัชมาฮาล (แก้ความกำกวม)

ทัชมาฮาล หรือ ตาชมหัล เป็นอาคารฝังศพในเมืองอาครา ประเทศอินเดีย สร้างขึ้นโดยจักรพรรดิชาห์ชะฮัน
ทัชมาฮาลยังอาจหมายถึง: 
ดูเพิ่ม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
โอเกเดย์ ข่าน

โอเกเดย์ (หรือ อกเดย์; ; ᠥᠭᠡᠳᠡᠢ "Ögedei", ᠥᠭᠦᠳᠡᠢ "Ögüdei"; #เปลี่ยนทาง ; ประมาณ ค.ศ. 1186 – 11 ธันวาคม ค.ศ. 1241) เป็นพระราชโอรสพระองค์ที่สามของเจงกิส ข่าน พระองค์ได้ราชาภิเษกและขึ้นครองราชสมบัติเป็นข่านแทนเจงกิส ข่าน เมื่อ 13 กันยายน ค.ศ. 1229 และได้สวรรคตเมื่อ 11 ธันวาคม ค.ศ. 1241 จักรพรรดิโอเกเดย์ทรงขยายดินแดนจักรวรรดิมองโกลแทนเจงกิส ข่าน
ฟาฮ์รี โครูทืร์ค

ฟาฮ์รี โครูทืร์ค  เป็นนักการเมือง เจ้าหน้าที่กองทัพเรือ และนักการทูตตุรกีซึ่งดำรงตำแหน่งประธานาธิบดีคนที่ 6 ของตุรกีตั้งแต่ปี ค.ศ. 1973 ถึง ค.ศ. 1980
แอร์วีน แอนกาแป็ต

แอร์วีน แอนกาแป็ต (12 กุมภาพันธ์ ค.ศ. 1991 —) เป็นนักวอลเลย์บอลชาวฝรั่งเศสเชื้อสายแคเมอรูน ปัจจุบันเล่นให้กับอาซีมุตโมเดนาในตำแหน่งตัวตีด้านนอก
ผลงานระดับอาชีพ.
ในฤดูกาล 2002-07 เขาได้เข้าร่วมทีมเยาวชนของสโมสรเซเออเป ปัวตีเยแซ็ง-เบอนัว และในฤดูกาล 2007-08 เขาได้ย้ายไปเล่นให้กับศูนย์วอลเลย์บอลแห่งชาติ (เซแอนเวเบ)
ในฤดูกาล 2008-09 เขาได้เปิดตัวในการเล่นวอลเลย์บอลอาชีพให้กับตูร์วอลเลย์บอล ซึ่งเล่นอยู่ในสโมสรนี้สามฤดูกาลและได้รับรางวัลชนะเลิศลีกอา 1 สมัย และเฟรนช์คัพ 3 สมัย ในฤดูกาล 2011-12 เขาย้ายไปสโมสรเบรบันกาลันนุตตีกูเนโอ ในเซเรียอาอูโน เขาได้เล่นให้กับสโมสรนี้ 2 ฤดูกาล ในขณะที่ในฤดูกาล 2013-14 เขาย้ายไปสโมสรคูซบัสส์ เกเมโรโว ในรัสเซียซูเปอร์ลีก อย่างไรก็ตามในช่วงกลางฤดูกาลนั้นเขาได้ออกจากทีมเพื่อกลับไปเล่นในอิตาลีอีกครั้งให้กับสโมสรโมเดนาวอลเลย์ในเซเรียอาอูโน เขาได้รับรางวัลชนะเลิศอิตาเลียนคัพ 2014-15 และ อิตาเลียนแชมเปียนชิป อิตาเลียนคัพ และอิตาเลียนซูเปอร์คัพ 2015-16 ในฤดูกาล 2016-17 เขาได้ชนะเลิศอิตาเลียนซูเปอร์คัพเป็นสมัยที่สอง
ในฤดูกาล 2018-19 แอนกาแป็ตได้ย้ายไปเล่นให้กับเซนิต-คาซันในรัสเซียซูเปอร์ลีก
 ฤดูกาล 2012/2013 - ร่วมกับเบรบันกาลันนุตตีกูเนโอ
 ฤดูกาล 2008/2009 เฟรนช์คัพ, ร่วมกับตูร์ เวเบ
 ฤดูกาล 2009/2010 เฟรนช์คัพ, ร่วมกับตูร์ เวเบ
 ฤดูกาล 2009/2010 เฟรนช์แชมเปียนชิป, ร่วมกับตูร์ เวเบ
 ฤดูกาล 2010/2011 เฟรนช์คัพ, ร่วมกับตูร์ เวเบ
 ฤดูกาล 2010/2011 เฟรนช์แชมเปียนชิป, ร่วมกับตูร์ เวเบ
 ฤดูกาล 2014/2015 อิตาเลียนคัพ, ร่วมกับโมเดนาวอลเลย์
 ฤดูกาล 2014/2015 อิตาเลียนแชมเปียนชิป, ร่วมกับปาร์มาเรจจีโอ โมเดนา
 ฤดูกาล 2015/2016 อิตาเลียนซูเปอร์คัพ, ร่วมกับดีเอชแอล โมเดนา
 ฤดูกาล 2015/2016 อิตาเลียนคัพ, ร่วมกับดีเอชแอล โมเดนา
 ฤดูกาล 2015/2016 อิตาเลียนแชมเปียนชิป, ร่วมกับดีเอชแอล โมเดนา
 ฤดูกาล 2016/2017 อิตาเลียนซูเปอร์คัพ, ร่วมกับดีเอชแอล โมเดนา
การช่วยชีวิตเจสสิกา บูคานัน และพอล ฮาเกน ทิสเท็ด

เมื่อวันที่ 25 มกราคม ค.ศ. 2012 ทีมหน่วยซีลสหรัฐได้บุกเข้าไปในพื้นที่ 12 ไมล์ทางเหนือของอาโดว์ ซึ่งเป็นเมืองทางตอนเหนือของประเทศโซมาเลีย โดยได้สังหารโจรสลัดโซมาเลียไปเก้ารายและได้ปลดปล่อยตัวประกัน ซึ่งเป็นพลเมืองสหรัฐ ชื่อ เจสสิกา บูคานัน และพลเมืองเดนมาร์ก ชื่อ พอล ฮาเกน ทิสเท็ด
ภูมิหลัง.
ในเดือนตุลาคม ค.ศ. 2011 เจสสิกา บูคานัน และพอล ฮาเกน ทิสเท็ด ผู้ที่ทำงานโครงการการเก็บกู้ทุ่นระเบิดร่วมกับสภาผู้อพยพเดนมาร์ก ได้ถูกจับโดยโจรสลัดโซมาเลียในกาลคักโย ความพยายามของคณะมนตรีเพื่อขอความช่วยเหลือจากบุคคลระดับอาวุโสของโซมาเลียในประเทศและผู้นำเก่าแก่เพื่อช่วยในการปลดปล่อยตัวประกันไม่ประสบความสำเร็จ อีกทั้งโจรสลัดปฏิเสธข้อเสนอค่าไถ่ 1.5 ล้านเหรียญสหรัฐ กับสุขภาพบูคานันที่ทรุดลง เจ้าหน้าที่สหรัฐจึงตัดสินใจที่จะเริ่มการโจมตีกับโจรสลัดโดยใช้หน่วยปฏิบัติการพิเศษสหรัฐหลายหน่วย รวมถึงสมาชิกของซีลทีมซิกซ์
การจู่โจม.
ตั้งแต่วันที่ 25 มกราคม ค.ศ. 2012 เป็นต้นไป หน่วยซีลจำนวนสองโหลได้กระโดดร่มจากเครื่องบินซี-130 เฮอร์คิวลิส 2 ไมล์ทางเหนือของอาโดว์ ซึ่งเป็นเมืองทางตอนเหนือของประเทศโซมาเลีย ที่โจรสลัดจับคู่ตัวประกันไว้ด้วยความหวังว่าจะได้ค่าตัว จากนั้นหน่วยซีลก็เดินทางโดยการเดินเท้าจากบริเวณที่ถึงพื้น ผสมกับการโจมตี และสู้รบกับโจรสลัด โดยสังหารไปทั้งเก้าคน
ผลที่ตามมา.
หลังจากโจมตีกับโจรสลัดและปลดปล่อยตัวประกันแล้ว กองกำลังสหรัฐกลับมายังฐานของพวกเขาที่ค่ายเลอมงนีเยในประเทศจิบูตี ประธานแห่งกัลมูดัก (รัฐในโซมาเลีย) กล่าวขอบคุณสหรัฐในการดำเนินการโจมตี ส่วนประธานาธิบดีสหรัฐ บารัก โอบามา ได้แสดงความยินดีกับรัฐมนตรีกระทรวงกลาโหม ลีออน พาเนตตา ก่อนการแถลงนโยบายประจำปีต่อรัฐสภา ค.ศ. 2012 โดยไม่เปิดเผยรายละเอียดใด ๆ ในเวลานั้น
เจสสิกา บูคานัน ให้สัมภาษณ์ครั้งแรกเกี่ยวกับการถูกลักพาตัวในรายการ "60 มินิทส์" เมื่อเดือนพฤษภาคม ค.ศ. 2013 ในจำนวนความคิดแรกของเธอเมื่อถูกลักพาตัว นั่นคือเร็วเกินไปที่จะตายโดยไม่มีลูกและบอกลาคนรัก บูคานันและสามีของเธอกลับมายังสหรัฐจากแอฟริกาตะวันออก และตอนนี้มีลูกชายหนึ่งคน
เขตการปกครองของประเทศเวียดนาม

เขตการปกครองของประเทศเวียดนาม แบ่งออกเป็น 3 ระดับ ได้แก่ : 
หน่วยการปกครองระดับภูมิภาค.
รัฐบาลเวียดนามแบ่งภูมิภาคออกเป็น 8 ภูมิภาค :
หน่วยการปกครองระดับหนึ่ง.
หน่วยการปกครองระดับหนึ่งแบ่งเขตการปกครองออกเป็น 57 จังหวัด  และ 5 เทศบาลนคร  ซึ่งเทศบาลนครอยู่ในระดับเดียวกับจังหวัด แต่ละจังหวัดจะถูกปกครองโดยสภาประชาชนซึ่งได้รับการเลือกตั้งจากประชาชน
หน่วยการปกครองระดับสอง.
เทศบาลนครแบ่งเขตการปกครองออกเป็นเขต, เมืองระดับอำเภอ และอำเภอ ซึ่งจะไม่มีเมืองหลักของเทศบาลนคร แต่ที่นั่งในท้องถิ่นจะตั้งอยู่ในใจกลางเมืองของเทศบาลนคร
จังหวัดแบ่งเขตการปกครองออกเป็นนครประจำจังหวัด, เมืองระดับอำเภอ และอำเภอ โดยปกตินครประจำจังหวัดหรือเมืองระดับอำเภอเป็นเมืองหลักของจังหวัดนั้น
จากแหล่งข้อมูลล่าสุดของสำนักงานสถิติแห่งประเทศเวียดนาม (General Statistics Office of Vietnam: GSO) มีหน่วยการปกครองระดับสองทั้งสิ้น 713 แห่ง
อำเภอสามารถปรับเปลี่ยนเป็นเมืองระดับอำเภอ ซึ่งสามารถปรับเปลี่ยนเป็นนครประจำจังหวัดได้
หน่วยการปกครองระดับสาม.
เขตแบ่งเขตการปกครองออกเป็นแขวง ในขณะที่เมืองระดับอำเภอแบ่งเขตการปกครองออกเป็นแขวงและตำบล อำเภอแบ่งเขตการปกครองออกเมืองระดับตำบลและตำบล
ในปี ค.ศ. 2016 จีเอสโอระบุว่ามีหน่วยการปกครองระดับสามทั้งสิ้น 11,162 แห่ง ประกอบด้วยแขวง 1,581 แห่ง เมืองระดับตำบล 603 แห่ง และตำบล 8,978 แห่ง
ตำบลสามารถปรับเปลี่ยนเป็นเมืองระดับตำบลหรือแขวงได้
Shigella

Shigella เป็นชื่อสกุลของแบคทีเรียในวงศ์ Enterobacteriaceae เป็น แบคทีเรียกลุ่มแกรมลบ (Gram negative bacteria) มีรูปร่างเป็นท่อน ไม่สร้างสปอร์ ไม่เคลื่อนไหว เป็นแบคทีเรียก่อโรค (pathogen) ที่ติดต่อผ่านทางอาหารทำให้เกิดโรคอาหารเป็นพิษ (food poisoning) ซึ่งเกิดจากการติดเชื้อ (infection) ทำให้เกิดโรคบิด หรือshigellosis
ปัจจัยที่มีผลต่อการเจริญของ shigella
Shigella เป็นแบคทีเรียในกลุ่มfacultative anaerobe คือเจริญได้ทั้งในภาวะที่มีออกซิเจนและไม่มีออกซิเจน
water activity ต่ำสุดที่เจริญได้คือ 0.96
เจริญได้ที่อุณหภูมิระหว่าง 6.1- 47.1 องศาเซลเซียส
ค่า pH ที่เจริญได้ดีอยู่ระหว่าง 4.8-9.2
โรคและอาการของโรค
Shigella ทำให้เกิดโรคบิด (bacillary dysentery) หรือเรียกอีกชื่อหนึ่ง คือ Shigellosis มีทั้งทำให้เกิดถ่ายอุจจาระมีเลือดออก (bloody diarrhea) และไม่มีเลือด (non-bloody diarrhea) การติดเชื้อได้จากการรับประทานอาหาร หรือน้ำดื่มที่มีเชื้อปนอยู่ จำนวนเชื้อที่ทำให้เกิดโรค (infective dose) 10-100เซลล์ ซึ่งปริมาณน้อยว่าแบคทีเรียก่อโรคในระบบทางเดินอาหารชนิดอื่นๆ
Shigella สามารถเข้าไปแบ่งตัวและสามารถทำลายเซลล์เยื่อบุผนังลำไส้ใหญ่ เมื่อเซลล์ตายจะทำให้เกิดการอักเสบ เป็นหนองและเกิดแผลในลำไส้เมื่อเชื้อเข้าสู่ร่างกาย ภายใน 1-4 วัน จะมีไข้ ท้องเดิน อาเจียน และมีเลือดปนออกมาในอุจจาระภายใน 12-72 ชั่วโมง ภายหลังจากเริ่มมีอาการ ส่วนมากเป็นอยู่ 3-7 วัน
คนเป็นพาหะของ Shigella ได้ดี ยังไม่เคยมีรายงานว่าพบในสัตว์ ผู้ป่วย Shigellosis ที่หายแล้ว หรือผู้ได้รับเชื้อแต่ยังไม่เกิดโรค (inapparent infections) จำนวนหนึ่ง จะมีเชื้อในอุจจาระต่อไปเป็นเวลาหลายเดือน แต่ที่จะเป็นพาหะเรื้อรังแบบ Salmonella Typhi นั้นมีน้อย การแพร่ระบาดของ Shigella มักเป็นการกระจายแบบบุคคลสู่บุคคล ส่วนการติดเชื้อมักพบการปนเปื้อนในอาหารและน้ำ รวมไปถึงยังพบได้ในกลุ่ม Homosexual ได้ด้วย Shigella ทั้ง 4 serogroup จะเป็นสาเหตุให้เกิดท้องร่วงได้ทั้งหมด
ข้อมูลในอเมริกายังคงมีรายงาน Shigella ประมาณ 20,000 รายต่อปี แต่มีการประมาณว่าจะมีการติดเชื้อนี้สูงถึง 400,000 รายที่ตรวจไม่พบ โดย 20% ในอเมริกาจะเกิดขึ้นในกลุ่มที่มีการเดินทางระหว่างประเทศ
ในสหรัฐพบS. sonnei มากที่สุด รองลงไปตามลำดับคือ S. flexneri, S. dysenteriae, S. boydii
สำหรับประเทศไทยพบ S.sonnei มากที่สุด รองลงมาได้แก่ S. flexneri จากรายงานกองระบาดวิทยาปี 2539 รายงานว่ามีผู้ป่วยโรคบิดที่เกิดจากเชื้อ Shigella มีจำนวน 3.4 ต่อประชากรแสนคน พบว่ามีอัตราป่วยสูงสุดในปีพ.ศ. 2530 และเริ่มลดลงในปีพ.ศ. 2532 ในระยะ 10 ปี ที่ผ่านมาอัตราป่วยด้วยโรคบิดลดลงประมาณ 2.7 เท่า
ส่วนในกลุ่มประเทศกำลังพัฒนา มักพบ S. flexneri และ S. dysenteriae ส่วนในกลุ่มประเทศพัฒนามักพบ S. sonnei
แหล่งที่พบ
Shigella พบในทางเดินอาหารของคน และสัตว์เลี้ยงลูกด้วยนม คนที่เป็นพาหะเป็นแหล่งแพร่เชื้อที่สำคัญ และพบได้จากน้ำและอาหารที่ไม่สะอาดได้สามารถอยู่ในอุจจาระที่ติดตามเสื้อผ้า และโถส้วมได้นานหลายวัน
การควบคุมป้องกัน
- หุงต้มอาหาร ให้ร้อนจัด อุ่นให้เดือด และเก็บรักษาอาหารที่ทำให้สุกแล้วที่อุณหภูมิต่ำ หลีกเลี่ยงการเก็บรักษาอาหารช่วงอุณหภูมิที่เป็นอันตราย คือ 4-55 องศาเซลเซียส
- ผลิตอาหารให้ถูกสุขลักษณะ ตามหลัก GMP (Good Manufacturing Practice) ควบคุมให้พนักงาน หรือบุคคล ที่สัมผัสกับอาหารให้มีสุขอนามัยที่ดี (personal hygiene) จัดให้มีการล้างมือฟอกสบู่ ภายหลังเข้าห้องน้ำ
- ป้องกันการเกิดปนเปื้อนข้าม (cross contamination) โดยเฉพาะอาหารที่ปรุงสุก อาหารพร้อมรับประทาน กับอาหารดิบ
- ไม่อนุญาตให้ผู้ป่วยโรคบิดเข้าทำงานสัมผัสอาหาร
จอห์น โวลันเธน

จอห์น พอล โวลันเธน (เกิดปี ค.ศ. 1971) เป็นนักดำน้ำในถ้ำชาวบริติช มีความเชี่ยวชาญการกู้ภัยในถ้ำ โดยเป็นสมาชิกองค์กรกู้ภัยในถ้ำ (Cave Rescue Organisation), องค์กรกู้ภัยแห่งเซาธ์และมิดเวลส์ (South and Mid Wales Cave Rescue) และสภาการกู้ภัยในถ้ำแห่งประเทศอังกฤษ (British Cave Rescue Council หรือ BCRC)
เขาทำงานเป็นที่ปรึกษาด้านไอทีในเมืองบริสตอล และดำน้ำในถ้ำเป็นงานอดิเรก รวมถึงทำงานอาสาสมัครด้านการกู้ภัย
ในปี 2018 เขาได้มีส่วนร่วมในปฏิบัติการค้นหาและกู้ภัยถ้ำหลวง ซึ่งได้รับมอบหมายเป็นชุดปฏิบัติการแนวหน้าเพื่อวางเส้นนำทางในถ้ำสำหรับทีมซีล และทีมกู้ภัยนานาชาติคนอื่น ๆ แต่เมื่อโวลันเธนวางเส้นนำทางจนสุดปลายเชือกแล้ว จึงโผล่เหนือน้ำก็พบทั้ง 13 ชีวิตรอคอยอยู่บนเนินนมสาว
รางวัลและเกียรติยศ.
งานกู้ภัยครั้งหนึ่งของโวลันเธนในถ้ำใต้น้ำแห่งหนึ่งในประเทศฝรั่งเศส และการค้นพบตำแหน่งของร่างนักดำน้ำผู้สูญหาย ทำให้เขาได้รับเหรียญรางวัลจาก Royal Humane Society ในปี ค.ศ. 2012
ฮอล์มพ็อกเกต

ฮอล์มพ็อกเกต  เป็นรหัสนามที่มอบให้กับการโอบล้อมทหารเยอรมันที่ถูกล้อมโดยกองทัพแดงบริเวณรอบฮอล์มทางตอนใต้ของเลนินกราด ในช่วงสงครามโลกครั้งที่สองบนแนวรบด้านตะวันออก ตั้งแต่วันที่ 23 มกราคม ค.ศ. 1942 จนกระทั่งวันที่ 5 พฤษภาคม ค.ศ. 1942 วงล้อมขนาดใหญ่ส่วนมากได้โอบล้อมพร้อมกันในเดเมียนสค์ ระยะทางประมาณ 100 กิโลเมตร(62 ไมล์) ไปยังทางตะวันออกเฉียงเหนือ นี่คือผลลัพธ์ของการล่าถอยของเยอรมันภายหลังจากความปราชัยในยุทธการที่มอสโก
การสนับสนุนทางอากาศที่ฮอล์มและเดเมียนสค์ ในขณะที่ประสบความสำเร็จ นำไปสู่ความมั่นใจในกองบัญชาการใหญ่กองทัพบกในการพิจารณาถึงความสามารถของลุฟท์วัฟเฟอเพื่อการสนับสนุนทางอากาศต่อกองกำลังที่ถูกโอบล้อมซึ่งจะนำไปสู่ความหายนะที่ยุทธการที่สตาลินกราดในปลายปี ค.ศ. 1942 และต้นปี ค.ศ. 1943
ยุทธการที่รเจฟ ฤดูร้อน ค.ศ. 1942

ยุทธการที่รเจฟในฤดูร้อน ค.ศ. 1942 เป็นส่วนหนึ่งของซีรีส์ของการรบที่กินเป็นเวลา 15 เดือนในส่วนกลางบนแนวรบด้านตะวันออก เป็นที่รู้จักกันในประวัติศาสตร์โซเวียตในสงครามโลกครั้งที่สองคือปฏิบัติการรุกทางยุทธศาสตร์รเจฟ-Sychevka ครั้งที่ 1 ซึ่งได้กำหนดไว้ตั้งแต่วันที่ 30 กรกฎาคม ถึง 23 สิงหาคม ค.ศ. 1942 อย่างไรก็ตาม มีรายงานว่าการสู้รบที่ยังคงต่อเนื่องไม่ได้ลดน้อยลงในเดือนกันยายนและไม่ได้ยุติลงจนถึงเดือนตุลาคม ค.ศ. 1942 กองทัพแดงต้องประสบความสูญเสียจำนวนมากในระหว่างการสู้รบ ทำให้การสู้รบครั้งนี้ได้กลายเป็นเรื่องที่อื้อฉาวจนถูกเรียกขานกันว่า "เครื่องบดเนื้อรเจฟ" 
รเจฟอยู่ห่างประมาณ 140 ไมล์(230 กิโลเมตร) ทางด้านตะวันตกของมอสโกและถูกยึดโดยกองทัพเวร์มัคท์ของเยอรมันในปฏิบัติการไต้ฝุ่นในช่วงฤดูใบไม้ร่วง ปี ค.ศ. 1941 ซึ่งจะนำพาพวกเขาไปสู่ประตูมอสโก เมื่อการรุกตอบโต้ของโซเวียตได้ขับไล่ให้พวกเขาล่าถอย รเจฟได้กลายเป็นฐานทัพที่สำคัญของการป้องกันของเยอรมัน โดยปลายปี ค.ศ. 1942 เมืองได้ตั้งอยู่ที่สุดยอดของจุดยื่นเด่นออกมาจากแนวหน้า ได้ชี้ไปในการทิศทางทั่วไปของกรุงมอสโก ในเดือนกรกฎาคมและสิงหาคม ค.ศ. 1942 สตาลินมอบหมายให้แก่ทั้งสองผู้บัญชาการคือ นายพล เกออร์กี จูคอฟ (ซึ่งบัญชาการแนวรบตะวันตก) และนายพล อีวาน โคเนฟ (ซึ่งบัญชาการแนวรบคาลินิน) เพื่อดำเนินการรุกเพื่อยึดรเจฟกลับคืนและเข้าตีปะทะกับกองทัพกลุ่มกลางที่จะผลักดันพวกเขาออกไปจากมอสโก การโจมตีได้ลดลงเมื่อหนึ่งในฝ่ายตรงข้ามหลักของพวกเขาของการต่อสู้ฤดูหนาว นายพล วัลเทอร์ โมเดิลแห่งกองทัพที่ 9 ซึ่งได้ยึดครองส่วนใหญ่ของจุดยื่นเด่น รเจฟ
ความสูญเสียที่มากและชัยชนะที่น้อยที่เกิดขึ้นในสองเดือนที่ฝ่าฝันได้ทิ้งเหลือไว้ซึ่งความประทับใจต่อทหารโซเวียตที่ได้เข้ามามีส่วนร่วม ในเดือนตุลาคม ดุลยภาพเชิงยุทธศาสตร์ในส่วนกลางของแนวรบด้านตะวันออกยังคงอยู่ไม่ได้เปลี่ยนแปลงใดๆ อย่างไรก็ตาม, กองทัพเยอรมันต้องประสบความสูญเสียอย่างมาก และในขณะที่การป้องกันนั้นได้ประสบความสำเร็จในทางด้านยุทธวิธี เป็นความสำเร็จเพียงเล็กน้อยมากกว่ายืนหยัดสถาพที่เป็นอยู่ และแม้ว่าการรุกครั้งนี้จะล้มเหลว จูคอฟก็ได้รับโอกาสอื่นที่จะบดขยี้จุดยื่นเด่น รเจฟภายหลังจากนั้นไม่นาน